CELEX: 32005R2155
Language: el
Date: 2005-12-23 00:00:00
Title: Κανονισμός (ΕΚ) αριθ. 2155/2005 της Επιτροπής, της  23ης Δεκεμβρίου 2005 , για την τροποποίηση στοιχείων της συγγραφής υποχρεώσεων μιας ονομασίας προέλευσης που εμφαίνεται στο παράρτημα του κανονισμού (ΕΚ) αριθ. 1107/96  (Miel de sapin des Vosges)  [ΠΟΠ]

24.12.2005   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 342/49
               
            ΚΑΝΟΝΙΣΜΌΣ (ΕΚ) αριθ. 2155/2005 ΤΗΣ ΕΠΙΤΡΟΠΉΣ
      της 23ης Δεκεμβρίου 2005
      για την τροποποίηση στοιχείων της συγγραφής υποχρεώσεων μιας ονομασίας προέλευσης που εμφαίνεται στο παράρτημα του κανονισμού (ΕΚ) αριθ. 1107/96 (Miel de sapin des Vosges) [ΠΟΠ]
      Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
      Έχοντας υπόψη:
      τη συνθήκη για την ίδρυση της Ευρωπαϊκής Κοινότητας,
      τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 τρίτο εδάφιο και το άρθρο 6 παράγραφος 3 και παράγραφος 4 δεύτερη περίπτωση,
      Εκτιμώντας τα ακόλουθα:
      
                  (1)
               
               
                  Σύμφωνα με το άρθρο 9 πρώτο εδάφιο του κανονισμού (ΕΟΚ) αριθ. 2081/92, η Γαλλία ζήτησε την τροποποίηση στοιχείων της συγγραφής υποχρεώσεων της προστατευόμενης ονομασίας προέλευσης «Miel de sapin des Vosges», η οποία καταχωρίσθηκε με τον κανονισμό (ΕΚ) αριθ. 1107/96 της Επιτροπής (2).
               
            
                  (2)
               
               
                  Η αιτούμενη τροποποίηση αποσκοπεί στην αλλαγή της μεθόδου εκτίμησης της καταλληλότητας του χρώματος του μελιού, η οποία συνίσταται τώρα στη μέτρηση της έντασης σύμφωνα με το δείκτη Pfund.
               
            
                  (3)
               
               
                  Ως επακόλουθο της τροποποίησης, η τήρηση του κριτηρίου του χρώματος του μελιού θα εξακριβώνεται με οργανοληπτική εξέταση, που διενεργείται ως προς ένα δείγμα αναφοράς χαρακτηριστικό του συγκεκριμένου χρώματος. Η μέθοδος αυτή θεωρείται πιο αξιόπιστη.
               
            
                  (4)
               
               
                  Από την εξέταση της εν λόγω αίτησης τροποποίησης, προέκυψε ότι πρόκειται για τροποποίηση ήσσονος σημασίας, διότι δεν τροποποιούνται τα χαρακτηριστικά της ονομασίας προέλευσης, αφού διατηρείται το σχετικό με το χρώμα χαρακτηριστικό. Αλλάζει μόνο η μέθοδος εκτίμησης της καταλληλότητας του χρώματος αυτού.
               
            
                  (5)
               
               
                  Είναι επομένως σκόπιμο, όσον αφορά την προστατευόμενη ονομασία προέλευσης «Miel de sapin des Vosges», να τροποποιηθεί το σημείο «Περιγραφή» της συγγραφής υποχρεώσεων που προβλέπεται στο άρθρο 4 παράγραφος 2 στοιχείο β) του κανονισμού (ΕΟΚ) αριθ. 2081/92, με διαγραφή της αναφοράς στην ένταση στην κλίμακα Pfund.
               
            
                  (6)
               
               
                  Σύμφωνα με το άρθρο 4 του κανονισμού (ΕΚ) αριθ. 383/2004 της Επιτροπής (3), η Επιτροπή δημοσιεύει το συνοπτικό δελτίο στην Επίσημη Εφημερίδα της Ευρωπαϊκής Ένωσης.
               
            
                  (7)
               
               
                  Θεωρήθηκε επίσης ότι πρόκειται για τροποποίηση σύμφωνη με τον κανονισμό (ΕΟΚ) αριθ. 2081/92. Ως εκ τούτου, η τροποποίηση της περιγραφής του προϊόντος με την ονομασία «Miel de sapin des Vosges» πρέπει να καταχωρισθεί και να δημοσιευθεί. Πρέπει, επομένως, να προστεθούν στο συνοπτικό δελτίο οι διευκρινίσεις που περιέχονται στη συγγραφή υποχρεώσεων, όσον αφορά το χρώμα των μελιών με τη συγκεκριμένη ονομασία.
               
            
                  (8)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής των προστατευόμενων γεωγραφικών ενδείξεων και των προστατευόμενων ονομασιών προέλευσης,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο1
      Η διαδικασία που προβλέπεται στο άρθρο 6 παράγραφοι 1 και 2 του κανονισμού (ΕΟΚ) αριθ. 2081/92 δεν εφαρμόζεται στις τροποποιήσεις που αναφέρονται στο άρθρο 2.
      Άρθρο 2
      Η συγγραφή υποχρεώσεων της ονομασίας προέλευσης «Miel de sapin des Vosges» τροποποιείται σύμφωνα με το παράρτημα I του παρόντος κανονισμού.
      Άρθρο 3
      Το ενοποιημένο δελτίο που περιλαμβάνει τα βασικά στοιχεία της συγγραφής υποχρεώσεων εμφαίνεται στο παράρτημα II του παρόντος κανονισμού.
      Άρθρο 4
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 23 Δεκεμβρίου 2005.
         
            
               Για την Επιτροπή
            
            Mariann FISCHER BOEL
            
               Μέλος της Επιτροπής
            
         
      
      
         (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
      
         (2)  ΕΕ L 148 της 21.6.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 704/2005 (ΕΕ L 118 της 5.5.2005, σ. 14).
      
         (3)  ΕΕ L 64 της 2.3.2004, σ. 16.
      
         ΠΑΡΑΡΤΗΜΑ I
         Στη συγγραφή υποχρεώσεων της ονομασίας προέλευσης «Miel de sapin des Vosges» (Γαλλία), το σημείο «4.2. Περιγραφή» αντικαθίσταται από το ακόλουθο κείμενο:
         
            «4.2.   Περιγραφή: Υγρό μέλι, παραγόμενο από μελιτώματα που συλλέγουν οι μέλισσες από μαύρα έλατα των Βοσγίων, με άρωμα ρητίνης και γεύση βύνης, χωρίς πικρότητα και ξένες γεύσεις. Έχει χρώμα βαθύ καστανό με πρασινωπές ανταύγειες.»
         
      
      
         ΠΑΡΑΡΤΗΜΑ II
         ΕΝΟΠΟΙΗΜΕΝΟ ΔΕΛΤΙΟ
         Κανονισμός (ΕΟΚ) αριθ. 2081/92 του Συμβουλίου
         
            
               «MIEL DE SAPIN DES VOSGES»
            
         
         
            Αριθ. ΕΚ: FR/00204/11.7.2004
         
         ΠΟΠ (X)  ΠΓΕ ( )
         Το δελτίο αυτό αποτελεί περίληψη που συντάσσεται για ενημερωτικούς λόγους. Για πλήρη ενημέρωση, ειδικότερα για τους παραγωγούς των προϊόντων που φέρουν τη σχετική ΠΟΠ ή ΠΓΕ, πρέπει να συμβουλεύεστε το πλήρες κείμενο της συγγραφής υποχρεώσεων είτε σε εθνικό επίπεδο είτε στις υπηρεσίες της Ευρωπαϊκής Επιτροπής (1).
         
            
               1.
               
               Αρμόδια υπηρεσία του κράτους μέλους
            
         
         
                     
                        Ονομασία
                     
                  
                  
                     :
                  
                  
                     Institut national des appellations d'origine
                  
               
                     
                        Διεύθυνση
                     
                  
                  
                     :
                  
                  
                     51, rue d'Anjou, F-75008 Paris
                  
               
                     
                        Τηλ.
                     
                  
                  
                     :
                  
                  
                     (33) 153 89 80 00
                  
               
                     
                        Φαξ
                     
                  
                  
                     :
                  
                  
                     (33) 142 25 57 97
                  
               
            
               2.
               
               Αιτούσα ομάδα
            
         
         
                     2.1.
                  
                  
                     :
                  
                  
                     
                        Ονομασία
                     
                  
                  
                     :
                  
                  
                     Syndicat de défense du miel de sapin des Vosges
                  
               
                     2.2.
                  
                  
                     :
                  
                  
                     
                        Διεύθυνση
                     
                  
                  
                     :
                  
                  
                     2, chemin du Cant, F-88700 Roville-aux-Chênes
                  
               
                     2.3.
                  
                  
                     :
                  
                  
                     
                        Σύνθεση
                     
                  
                  
                     :
                  
                  
                     παραγωγοί/μεταποιητές (X) άλλοι ( )
                  
               
            
               3.
               
               
                  Τύπος προϊόντος
               
             Κλάση 1-4 — Μέλι
         
            
               4.
               
               Περιγραφή της συγγραφής υποχρεώσεων
             (σύνοψη των όρων του άρθρου 4 παράγραφος 2)
         4.1.   
               Ονομασία
             «Miel de sapin des Vosges» (Μέλι ελάτου των Βοσγίων)
         4.2.   
               Περιγραφή
             Υγρό μέλι, παραγόμενο από μελιτώματα που συλλέγουν οι μέλισσες από μαύρα έλατα των Βοσγίων, με άρωμα ρητίνης και γεύση βύνης, χωρίς πικρότητα και ξένες γεύσεις. Έχει χρώμα βαθύ καστανό με πρασινωπές ανταύγειες.
         4.3.   
               Γεωγραφική περιοχή
             Το μέλι ελάτου των Βοσγίων παράγεται σε όλη τη δυτική κλιτύ των Βοσγίων (πλευρά Λωρραίνης), που περιλαμβάνει, εκτός από τον νομό (department) Vosges, ορισμένες κοινότητες των νομών Meurthe-et-Moselle, Moselle, Haute-Saône και Τerritoire de Belfort.
         4.4.   
               Απόδειξη προέλευσης
             Η συγκομιδή (ο όρος συγκομιδή περιλαμβάνει την επεξεργασία από τις μέλισσες, την αφαίρεση των πλαισίων και την παραλαβή του μελιού), ο διαχωρισμός και η έγκριση των μελιών πρέπει να πραγματοποιούνται εντός της γεωγραφικής περιοχής που έχει καθοριστεί για τη συγκεκριμένη ονομασία.
         Η διαδικασία έγκρισης προβλέπει:
         
                     —
                  
                  
                     δήλωση εγκατάστασης των κυψελών, στην οποία αναφέρεται, για κάθε εκμετάλλευση, η ημερομηνία εγκατάστασης των κυψελών, ο αριθμός τους και η ακριβής θέση τους,
                  
               
                     —
                  
                  
                     δήλωση συγκομιδής, με την οποία ο παραγωγός δηλώνει, ετησίως, τον αριθμό των κυψελών, τη συνολική παραγωγή μελιών της εκμετάλλευσης, καθώς και τη συνολική παραγωγή μελιών της εκμετάλλευσης, στα οποία θα ήταν δυνατόν να αποδοθεί η προστατευόμενη ονομασία.
                  
               Επίσης, κάθε φορέας εκμετάλλευσης οφείλει να συντάσσει ετησίως δήλωση αποθεμάτων.
         Η τήρηση μητρώων επιτρέπει τον εντοπισμό της προέλευσης και του προορισμού των μελιών, καθώς και τον προσδιορισμό των ποσοτήτων που έχουν ληφθεί και τεθεί σε κυκλοφορία.
         Η όλη διαδικασία συμπληρώνεται από αναλυτική και οργανοληπτική εξέταση, που επιτρέπει τη διασφάλιση της ποιότητας και της ιδιοτυπίας των προϊόντων.
         Η διάθεση των μελιών στην αγορά με την ελεγχόμενη ονομασία προέλευσης «Miel de sapin des Vosges» επιτρέπεται μόνον εφόσον, μετά τη διενέργεια των προαναφερόμενων εξετάσεων, το Institut national des appellations d’origine (Εθνικό Ίδρυμα Ονομασιών Προέλευσης) έχει εκδώσει πιστοποιητικό έγκρισης με τους όρους που καθορίζονται στις εθνικές κανονιστικές πράξεις που αφορούν την ονομασία.
         Η εγγύηση της προέλευσης του προϊόντος συμπληρώνεται με την τοποθέτηση, σε κάθε περιέκτη, ενός συστήματος αναγνώρισης που καταστρέφεται με το άνοιγμα του δοχείου. Τα συστήματα αυτά χορηγούνται με βάση τα πιστοποιητικά έγκρισης.
         4.5.   
               Μέθοδος παραγωγής
             Το μέλι παράγεται από μελιτώματα, τα οποία συλλέγουν οι μέλισσες από το έλατο των Βοσγίων (Abies Pectinata). Τα μελιτώματα αυτά προκύπτουν από την επεξεργασία του οπού των ελάτων από έντομα και συλλέγονται στη συνέχεια από τις μέλισσες. Η παραλαβή του μελιού γίνεται με φυγοκέντριση εν ψυχρώ, ακολουθεί υποχρεωτικά διήθηση και το προϊόν της αφήνεται σε ηρεμία, επί δύο εβδομάδες τουλάχιστον, για το διαχωρισμό των τελευταίων προσμίξεων. Η παστερίωση των μελιών απαγορεύεται. Το μέλι παρουσιάζεται σε υγρή μορφή. Η παραγωγή μελιού ελάτου των Βοσγίων διαφέρει σημαντικά μεταξύ των ετών ανάλογα με την παραγωγή μελιτωμάτων (αποκαλούμενη «μελιτωματοέκκριση»).
         4.6.   
               Δεσμός
             Το μέλι ελάτου των Βοσγίων είναι ένα προϊόν που συνδέεται στενότατα με την περιοχή προέλευσής του, δεδομένου ότι προκύπτει αδιάλειπτα από την ποικιλία ελάτου των Βοσγίων, η οποία είναι μακράν η πιο διαδεδομένη στα Βόσγια όρη και συμβιώνει με το έδαφος που αποτελείται από όξινο υπόστρωμα, γρανίτη και ψαμμίτη. Από την ποικιλία αυτή το έντομο εξάγει τον οπό, μετατρέποντάς τον σε μελίτωμα, το οποίο συλλέγουν οι μέλισσες για να παράγουν ένα πολύ χαρακτηριστικό μέλι.
         Η παραγωγή αυτή, επομένως, είναι στενότατα συνδεδεμένη με τα χαρακτηριστικά ελατοδάση της περιοχής των Βοσγίων, την ιδιαιτερότητα των οποίων οι μελισσοκόμοι μπόρεσαν να αξιοποιήσουν και να διατηρήσουν στην παραγωγή τους.
         4.7.   
               Οργανισμοί ελέγχου
            
         
         
                     
                        Ονομασία
                     
                  
                  
                     :
                  
                  
                     I.N.A.O.
                  
               
                     
                        Διεύθυνση
                     
                  
                  
                     :
                  
                  
                     51, rue d'Anjou, 75008 Paris
                  
               
                     
                        Ονομασία
                     
                  
                  
                     :
                  
                  
                     D.G.C.C.R.F.
                  
               
                     
                        Διεύθυνση
                     
                  
                  
                     :
                  
                  
                     59, Bd V.-Auriol, F-75703 Paris Cedex 13
                  
               4.8.   
               Επισήμανση
             Η επισήμανση των μελιών με την ελεγχόμενη ονομασία προέλευσης «Miel de sapin des Vosges» περιλαμβάνει την ένδειξη «Miel de sapin des Vosges» και την ένδειξη «Appellation d’origine contrôlée» ή «AOC». Η ένδειξη «appellation d’origine contrôlée» πρέπει να αναγράφεται ακριβώς κάτω από την ένδειξη της ονομασίας, με χαρακτήρες των οποίων το μέγεθος είναι τουλάχιστον το μισό εκείνου των χαρακτήρων της ονομασίας. Οι ενδείξεις αυτές πρέπει να βρίσκονται στο ίδιο οπτικό πεδίο.
         4.9.   
               Εθνικές απαιτήσεις
             Διάταγμα για την ονομασία «Miel de sapin des Vosges».
         
            (1)  Ευρωπαϊκή Επιτροπή, Γενική Διεύθυνση Γεωργίας, διοικητική μονάδα «Πολιτική ποιότητας των γεωργικών προϊόντων», B-1049 Βρυξέλλες.